नागन की रागनी

नागन की रागनी (मूल नाम कर्मा) देविका रानी और हिमांशु राय अभिनीत सन् 1933 द्विभाषी फ़िल्म है। फ़िल्म का निर्देशन जेएल फ्रीर हंट ने किया और इसका निर्माण भारत, जर्मनी और यूनाइटेड किंगडम में संयुक्त रूप से किया गया। कर्मा में मुख्य अभिनायक देविका रानी एवं हिमांशु राय का चार मिनट का एक चुम्बन का दृश्य है जो भारतीय फ़िल्मों में सबसे लम्बा माना जाता है। हालांकि फ़िल्म के सभी चुम्बन दृश्यों का कुल 2 मिनट लम्बा है।

कथानक
फ़िल्म की कहानी राजकुमारी (अभिनय देविका रानी) की है जो अपने पड़ोसी राजकुमार के साथ प्यार करना आरम्भ कर देती है लेकिन बाद में उसके पिता इस रिश्ते से मना कर देते हैं।

कलाकार
 देविका रानी – राजकुमारी
 सुधा रनी – राजकुमारी की सहेली
 हिमांशु राय – राजकुमार
 देवन शरार – राजकुमारी के पिता
 अब्राहम सोफयर – पवित्र व्यक्ति
 कंदेर – भिखारी
 अनिल चक्रबर्ती – 
 रणबीर सेन – राजकुमार के पिता
 अमल बनर्जी – सपेरा

निर्माण
नोबेल पुरस्कार विजेता रविन्द्रनाथ टगोर की भतिजी देविका रानी का विवाह हिमांशु राय के साथ हो गया था। उन्होंने देविका रानी की अभिनय क्षमता को अच्छे से जानते थे और इसी कारण से उन्होंने साथ में फ़िल्म में अभिनय करने का निर्णय किया। अब्राहम सोफयर को "हॉली मैन" के अभिनय के लिए चुना गया। फ़िल्म की पटकथा राय के साथ फ्रीर हंट ने लिखी। फ़िल्म का संगीत जर्मन संगीतकार अर्नेस्ट ब्रोडहर्स्ट ने तैयार किया। देविका रानी फ़िल्म के एक गाने का हिन्दी और अंग्रेज़ी दोनों भाषाओं आवाज दी।

कर्मा, एक "इंडो-जर्मन-ब्रिटिश" सहयोग से बनी फ़िल्म थी जो पहली भारतीय ध्वनि वाली फ़िल्म आलम आरा (1931) के दो वर्ष बाद प्रमोचित हुई। कर्मा को अंतरराष्ट्रीय दर्शकों को ध्यान में रखते हुये बनाया गया था। फ़िल्म पूरी तरह भारत में तैयार की गई और बाद में आगे के कार्य के लिए स्टॉल स्टुडियोज, लंदन में ले जाया गया। राय की यह पहली ध्वनि फ़िल्म थी।

प्रमोचन

फ़िल्म को पहले मई 1933 में लंदन में प्रमोचित किया गया। देविका रानी के अभिनय की सभी समालोचकों ने सराहना की। हालांकि जब फ़िल्म को बाद में हिन्दी में नागन की रागनी नाम से जारी किया गया, इससे भारतीय दर्शक प्रभावित नहीं हुये।

फ़िल्म भारत की उन कुछ फ़िल्मों में से एक हैं जिनमें पर्दे पर चुम्बन दिखाया गया है। फ़िल्म में देविका रानी और उनके वास्तविक जीवन में पति हिमांशु राय का चार मिनट लम्बा चुम्बन का दृश्य है, जिसे भारतीय सिनेमा का सबसे लम्बा चुम्बन माना जाता है। फ़िल्म के प्रमोचन के बाद चुम्बन दृश्य के कारण "रूढीवादी भारत" में विवाद का विषय बनी।

उत्तरदान
फ़िल्म को प्रमोचन के समय भले ही पर्याप्त रूप से नहीं देखा गया लेकिन भारतीय सिनेमा में इसे इसके चुम्बन दृश्य के लिए चिन्हित किया जाता है। सन् 2012 में द टाइम्स ऑफ़ इंडिया ने इसे भारत की ध्वनि फ़िल्मों में पहली फ़िल्म लिखा जिसमें अंग्रेज़ी में संवाद था।

टिप्पणी

सन्दर्भ

बाहरी कड़ियाँ

 यूट्यूब पर फ़िल्म
 फ़िल्मी फ़िज़ा 

श्रेणी:1933 की फ़िल्में
श्रेणी:भारतीय बहुभाषी फ़िल्में